คูตินโญ ยังเจ๋ง ซัด 2 ตุงเกมอุ่นเกือกหงส์แดง
สำนักข่าวต่างประเทศรายงานวันที่ 13 พ.ย. ว่า ฟิลิปเป คูตินโญ กองกลางทีมชาติบราซิล ของ หงส์แดง ลิเวอร์พูล ยังโชว์ฟอร์มเจ๋งต่อเนื่องหลังทำ 2 ประตู ช่วยให้ ลิเวอร์พูล เอาชนะ หมาป่า วูล์ฟแฮมป์ตัน วันเดอร์เรอร์ส ไป 3-2 ในเกมอุ่นแข้งที่สนามซ้อมเมลวูด เมื่อวันศุกร์ที่ผ่านมา,คูตินโญ วัย 23 ปี ยิงได้ 2 ประตูในเกมที่ลิเวอร์พูล ชนะ เชลซี 3-1 และเมื่อวันอาทิตย์ที่ผ่านมายิงอีก 1 ประตู ในเกมที่หงส์แดงเปิดบ้านพ่าย คริสตัล พาเลซ 1-2 อย่างไรก็ตามเจ้าตัวกลับไม่มีชื่อติดทีมชาติบราซิลชุดทำศึกฟุตบอลโลก 2018 รอบคัดเลือก โซนอเมริกาใต้ นัดบุกไปเยือนอาร์เจนตินา ทำให้เขายังอยู่ที่อังกฤษ และในวันนี้ (วันศุกร์) เจ้าตัวทำไป 2 ประตูในเกมอุ่นแข้งนัดที่ หงส์แดง  ชนะ วูล์ฟฯ  3-2  โดยอีก 1 ประตูในเกมนี้ของลิเวอร์พูล ได้จาก โรแบร์โต เฟอร์มิโน ที่ไม่มีชื่อติดทัพแซมบ้าเช่นกัน,ทั้งนี้ ในเกมดังกล่าว เยอร์เกน คลอปป์ ยังให้ ลูคัส เลวา,อัลเบอร์โต โมเรโน,เดยีน ลอฟเรน และ โคโล ตูเร ลงไปสัมผัสเกมด้วย ก่อนมีโปรแกรมพรีเมียร์ลีก บุกไปเยือน แมนเชสเตอร์ ซิตี้ ในวันที่ 21 พ.ย. นี้
ฟิลิปเป คูตินโญ ยังโชว์ฟอร์มเจ๋งต่อเนื่องหลังทำ 2 ประตู ช่วยให้ ลิเวอร์พูล เอาชนะ วูล์ฟแฮมป์ตัน วันเดอร์เรอร์ส ไป 3-2 ในเกมอุ่นแข้งที่สนามซ้อมเมลวูด
พรีเมียร์ลีก,ลิเวอร์พูล,วูล์ฟแฮมตัน,ฟิลิปเป คูตินโญ,โรเบอร์โต เฟอร์มิโน,ข่าวกีฬา,ข่าว,ไทยรัฐออนไลน์